REGOLAMENT TAL-KUNSILL (KE, Euratom) Nru 1785/2004
tal-5 ta' Ottubru 2004
li jistabbilixxi l-koeffiċjenti korrettivi applikabbli mill-1 ta' Jannar 2004 ħar-rimunerazzjoni ta' uffiċjali tal-Komunitajiet Ewropej li jkunu jaħdmu f'pajjiżi terzi
IL-KUNSILL TA' L-UNJONI EWROPEA,
Wara li kkunsidra it-Trattat li jistabbilixxi l-Komunitajiet Ewropej,
Wara li kkunsidra ir-Regolamenti tal-Persunal għall-uffiċjali tal-Kommunitajiet Ewropej u l-kondizzjonijiet ta' l-impieg applikabbli għall-aġenti l-oħra tal-Komunitajiet, stabbilit bir-Regolament (KEE, Euratom, KEFA) Nru 259/68 (1), u b'mod partikolari l-ewwel paragrafu ta' l-Artikolu 13 ta' l-Anness X tiegħu
Wara li kkunsidra l-proposta mill-Kummissjoni,
Billi:
(1)
Għandhom jitqiesu l-bidliet fl-għoli tal-ħajja fil-pajjiżi barra il-Komunità u jiġu stabbiliti għaldaqstant il-koeffiċjenti korrettivi applikabbli mill-1 ta' Jannar 2004 għar-rimunerazzjoni mħallsa fil-munita tal-pajjiz ta' l-impjieg lill-uffiċjali li jkunu jaħdmu f'pajjiżi terzi.
(2)
Il-koeffiċjenti korrettivi, li fir-rigward tagħhom ikun sar il-ħlas fuq il-bazi tar-Regolament (KE, Euratom) Nru 64/2004 li jistabbilixxi l-koeffiċjenti korrettivi applikabbli mill-1 ta' Lulju 2003 (2), jistgħu iwasslu għal aġġustamenti 'l fuq jew 'l isfel retrospettivi fir-rimunerazzjoni.
(3)
Għandu jkun hemm provvediment għal ħlas b'lura fil-każ ta' żieda fir-rimunerazzjoni minħabba il-koeffiċjenti korrettivi ġodda.
(4)
Għandu jkun hemm provvediment għall-irkuprar ta' ammonti mħallsa żejda fil-każ ta' tnaqqis fir-rimunerazzjoni minħabba l-koeffiċjenti korrettivi ġodda għall-perijodu ta' bejn l-1 ta' Jannar 2004 u d-data ta' dħul fis-seħħ ta' dan ir-Regolament.
(5)
Għandu jkun hemm provvediment biex irkuprar bħal dan ikun ristrett għal perijodu ta' mhux aktar minn sitt xhur qabel id-deċiżjoni li tistabbilixxi l-koeffiċjenti korrettivi u sabiex l-effetti tagħha jinfirxu fuq perijodu ta' mhux aktar minn tnax-il xahar wara d-data ta' dik id-deċiżjoni, kif inhu l-każ għall-koeffiċjenti korrettivi applikabbli fil-Komunità Ewropea għar-rimunerazzjoni u l-pensjonijiet ta' uffiċjali u aġenti oħra tal-Komunitajiet Ewropej,
ADOTTA DAN IR-REGOLAMENT:
Artikolu 1
B'effett mill-1 ta' Jannar 2004, il-koeffiċjenti korrettivi applikabbli għar-rimunerazzjoni ta' uffiċjali tal-Komunitajiet Ewropej li jkunu jaħdmu f'pajjiżi terzi pagabbli fil-munita tal-pajjiż ta' l-impjieg għandhom ikunu kif muri fl-Anness.
Ir-rati tal-kambju użati għall-kalkolu ta' din ir-rimunerazzjoni għandhom ikunu dawk użati għall-implimentazzjoni tal-budget ġenerali ta' l-Unjoni Ewropea għax-xahar li jiġi qabel id-data msemmija fl-ewwel paragrafu.
Artikolu 2
1. L-istituzzjonijiet għandhom jagħmlu ħlasijiet b'lura fil-każ ta' żieda fir-rimunerazzjoni minħabba il-koeffiċjenti korrettivi murija fl-Anness.
2. L-istituzzjonijiet għandhom jagħmlu aġġustamenti 'l isfel retrospettivi fir-rimunerazzjoni f'każ ta' tnaqqis fil-ħlas minħabba l-koeffiċjenti korrettivi murija fl-Anness għall-perijodu ta' bejn l-1 ta' Jannar 2004 u d-data ta' dħul fis-seħħ ta' dan ir-Regolament.
L-aġġustamenti retrospettivi li għandhom x'jaqsmu ma' l-irkuprar ta' ammonti mħallsa żejda għandhom ikunu ristretti għal perijodu ta' mhux aktar minn sitt xhur qabel id-data tad-dħul fis-seħħ ta' dan ir-Regolament. L-irkuprar għandu jkun mifrux fuq perijodu ta' mhux aktar minn tnax-il xahar minn dik id-d-data.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar il-5 ta' Ottubru 2004